[{"text_idx": "#000003", "text": "Arto kaj kulturoBona novaj\u0302oCenzuroCivitanaj komunikilojDisvolvadoEdukadoEkonomio kaj komercoElektadoEn- kaj elmigradoEtno kaj rasoFilmoFotografioFres\u0302a Novaj\u0302oHistorioHomaj rajtojHomama agadoHumuroIdeojIndig\u0302enojInternaciaj rilatojInterreta aktivismoJunulojJuroKatastrofoKomunikiloj kaj j\u0302urnalismoLaboroLingvoLiteraturoMedioMilito kaj konfliktoMuzikoNutraj\u0302oParolliberecoPolitikoProtestoRajtoj je seksa diverseco (GLAT)RegadoReligioRifug\u0302intojSanoSciencoSportoTeknikaroUnesko (UNESCO)Unuig\u0302itaj Nacioj (UN)Virinoj kaj socia seksoVojag\u0302o"}, {"text_idx": "#000004", "text": "En fotoj: c\u0302ilianoj voc\u0302donis por nova futuro"}, {"text_idx": "#000005", "text": "La 16-a de majo 2021, Santiago-de-C\u0302ilio. Foto farita de la au\u0306toro kaj uzata kun permeso."}, {"text_idx": "#000006", "text": "La 15-an kaj la 16-an de majo 2021 c\u0302ilianoj voc\u0302donis por siaj reprezentantoj, kiuj reverkos la konstitucion de C\u0302ilio, kaj helpos al la lando s\u0302ang\u0302i la antau\u0306an politikan sistemon, kiu estis formita dum la diktaturo de la pasintaj jardekoj. Civitanoj voc\u0302donis por la guberniestroj, urbestroj kaj membroj de urbaj konsilioj, kiuj laboras kune kun la urbestroj. Same, unuafoje dum la historio, indig\u0302enaj c\u0302ilianoj elektis reprezentanton de sia kulturo, por helpi la reverkadon de la konstitucio."}, {"text_idx": "#000007", "text": "Tiu voc\u0302donado estis revolucia: danke al demokratia procedo, C\u0302ilio sukcesis superi politikan krizon. En la jaro 2019 lavango de protestoj skuis la tutan landon, provokante la kolapson de la politika sistemo. Komence, c\u0302ilianoj protestis kontrau\u0306 la altigo de la transportaj tarifoj, sed la malkontento estis pli profunda: en la socio akumulig\u0302is multaj problemoj diversnivele. Plioftig\u0302is akuzoj pri la perforto fare de la polico [es]."}, {"text_idx": "#000008", "text": "Post kvar semajnoj de malstabileco [es], la au\u0306toritatoj de C\u0302ilio konvinkig\u0302is pri la neceso organizi referendumon por la reverkado de la konstitucio. La ideo estis s\u0302ang\u0302i la regulojn, por malfermi vojon cele al la formado de nova politika sistemo. Lau\u0306 la rezultoj de la referendumo, kiu okazis la 20-an de oktobro 2020, la plejparto de la civitanoj subtenis la kreadon de la nova konstitucio, kiu estos verkita de simplaj civitanoj. La nuntempa konstitucio de 1980 estis verkita dum la c\u0302ilia diktaturo, sub la regado de Augusto Pinochet, periodo de vastaj politika perforto kaj malaperoj [en]. En simplaj vortoj, la nova konstitucio estas simbolo de nova komenco pri kiel regi."}, {"text_idx": "#000009", "text": "La manifestaciantoj, kiuj fres\u0302date havis la s\u0302ancon voc\u0302doni, havas esperojn pri pli bona edukado, sanzorgo, pensioj, kaj pli da genra egaleco, naturmedia dau\u0306ripoveco, kaj indig\u0302ena politika partopreno, lau\u0306 esploro de la Universitato de C\u0302ilio."}, {"text_idx": "#000010", "text": "Do, meze de majo 2021, c\u0302ilianoj faris plian pas\u0302on en la demokratia procedo, elektante tiujn kiuj transformos la konstitucion de C\u0302ilio. La violentaj bildoj de 2019 s\u0302ajnas esti delonge pasintaj, dum aperis nova bildo de c\u0302ilianoj direktig\u0302antaj al la voc\u0302donejoj por decidi sian estonton, kiel montras aro de fotoj faritaj de la au\u0306toro c\u0302e voc\u0302donejoj en Santiago-de-C\u0302ilio, dimanc\u0302e, la 16-an de majo."}, {"text_idx": "#000011", "text": "Pro KOVIM-19, sanitara protokolo estis realigita. Persono mezuris la korpotemperaturon de la voc\u0302donantoj kaj donis manpurigilon antau\u0306 permesi al ili eniri la voc\u0302donejon. C\u0302iuj homoj surhavis maskojn."}, {"text_idx": "#000012", "text": "Dimanc\u0302e, la 16-an de majo, kelkaj mallongaj vicoj estis formitaj, por provi teni la socian distancig\u0302on."}, {"text_idx": "#000013", "text": "En tiu c\u0302i voc\u0302donejo, voc\u0302donantoj unue atendis antau\u0306 sia indikita voc\u0302donnumero. La balotoficistoj kontrolis unue c\u0302u estas sufic\u0302a socia distancig\u0302o ene de la voc\u0302donejo antau\u0306 alvoki la voc\u0302donantojn. La seg\u0302oj estis improvizita solvo."}, {"text_idx": "#000014", "text": "En la voc\u0302donejoj, la atmosfero estis ege trankvila, kun kelkaj atendovicoj formig\u0302antaj fojfoje. La homoj estis plejparte silentaj, atendante pacience por voc\u0302doni kaj reveni hejmen. La partoprenado atingis 43 elcentojn, kio estas malpli ol oni atendis. La rezultoj estis ankau\u0306 plena surprizo. C\u0302iuj amaskomunikilaj antau\u0306diroj kaj enketoj malsukcesis. Lau\u0306 ili, oni kredus ke la kandidatoj dekstraj kaj centro-maldekstraj estos gajnantaj. Tio ne okazis."}, {"text_idx": "#000015", "text": "Junulara partopreno estis granda demando. G\u0302is nun ne konatas oficialaj datumoj, sed la analizistoj montras ke la partoprenindicoj estas malaltaj."}, {"text_idx": "#000016", "text": "C\u0302iu voc\u0302donejo estis sub militista kontrolo. Tio estas normala agadmaniero en C\u0302ilio. Ne okazis perturboj."}, {"text_idx": "#000018", "text": "G\u0302is nun, oni ne scias c\u0302u la tuta lando iras maldekstren \u2013 la prezidentaj balotadoj de novembro 2021 donos pli da indikoj. Sume, estos pli da sendependuloj, junuloj, virinoj, indig\u0302enoj kaj progresistoj kiuj c\u0302efrespondecos pri la konstitucio."}, {"text_idx": "#000019", "text": "Ekde la komenco de la pandemio, bicikloj estas la preferataj transportiloj en Santiago-de-C\u0302ilio."}, {"text_idx": "#000020", "text": "Plej novaj artikoloj pri C\u0302ilio"}, {"text_idx": "#000021", "text": "Germinda Casupa\u0301, c\u0302ikita indig\u0302eno fronte al fajro kaj masklismo"}, {"text_idx": "#000024", "text": "Juna kuiristo en Bakuo transformis sian apartamenton en restoracion"}, {"text_idx": "#000026", "text": "Meksika kolektivo kiu piratas librojn por kundividi kulturon alfrontas blokadojn"}, {"text_idx": "#000029", "text": "C\u0302iuj komentoj estas kontrolitaj de administranto. Ne sendu vian komenton pli ol unufoje c\u0302ar tiu povus esti markita kiel spamo.\nBonvolu konduti respekteme al aliaj. Komentoj kiuj enhavas malamajn esprimojn, obscenaj\u0302ojn kaj personajn atakojn ne estos aprobitaj."}, {"text_idx": "#000031", "text": "Speciala danko al niaj multaj subtenantoj"}]